MESSERSCHMIDT, Daniel Gottlieb
(Danzig, ma Gdansk, Lengyelország, 1684. 04. 13. − Szentpétervár, Oroszország, 1735. 03. 25.)

Természettudós. Halléban matematikát és fizikát tanult, majd orvostudományt, amelyből doktorált is 1713-ban. 1717-ben cári megbízatásra szibériai kutatóútra készült, elsősorban természettudományos megfigyelés volt a feladata. Utazása során a tobolszki, tomszki, jenyiszeji és irkutszki kormányzóság területén végzett növény- és állattani, földrajzi és meteorológiai megfigyeléseket. Nem kerülték el azonban figyelmét a néprajzi érdekességek sem. 1727-ben hétéves szibériai utazás után tért vissza Szentpétervárra, ahol időközben változott a világ. Semmiféle elismerést nem kapott, ezért kénytelen volt hazaindulni Gdanskba. Hazafelé menet hajótörést szenvedett, kéziratainak, irodalmi és tudományos feljegyzéseinek javarésze odaveszett. Élete soha többé nem fordult szerencsésre, otthon sem lelte helyét, ezért három év múltán visszaindult Pétervárra, ahol 1735-ben nyomorúságos körülmények között halt meg. Grandiózus Szibériakutató munkásságáért soha a legcsekélyebb elismerés sem illette.

Legfontosabb műve:
•	Forschungsreise durch Sibirien. Berlin, 1962-1966.

Irodalom:
•	Altpreussische Biographie. 1967.